62 "मोका सिय्योन स पिरेम अहइ।
एह बरे मइँ ओकरे समर्थन मँ बोलत रहब।
मोका यरूसलेम स पिरेम अहइ,
एह बरे मइँ चुप न होबउँ।
मइँ उ समय तलक बोलत रहब जब तलक नेकी क चीन्ह चमकत भइ जोति सी नाहीं चमकी।
मइँ उ समय तलक बोलत रहब जब तलक उद्धार आगी क लपट सा भव्य बनिके नाहीं धधकी।
2 फुन सबहिं देस तोहरी नेकी क लखिहीं।
तोहरे सम्मान क सब राजा लिखहीं।
तबहिं तू एक नवा नाम पउब्या।
खुद यहोवा तू लोगन बरे उ नवा नाम पाई।
3 यहोवा क तू लोगन पइ बहोत गर्व होइ।
तू पचे यहोवा क हाथन मँ सुन्नर मूकुट क समान होब्या।
तोहार पचन्क धरती कबहुँ अइसी धरती नाहीं कहवाइ जेका परमेस्सर उजाड़ेस।
तू लोग 'परमेस्सर क प्रिय जन' कहवउब्या।
तोहार पचन्क धरती 'परमेस्सर क दुलहिन' कहवाई।
अउर तोहार पचन्क धरती ओकर होइ जाइ।
5 जइसे एक युवक कुँवारी क बीहत ह।
वइसे ही तोहार पचन्क पूत तोहका बियाह लेइहीं।
6 यरूसलेम क चारदीवारी पइ मइँ रखवारे (नवी) बइढाइ दिहेउँ ह कि ओकर धियान रखइँ।
इ सबइ रखवारे मूक नाहीं रहिहीं।
इ सबइ रखवारे यहोवा क तोहरी पचन्क जरूरतन क याद दियावत हीं।
हे रखवारो, तू पचन्क चुप नाहीं होइ चाही।
7 तू पचन्क यहोवा स पराथना करब बन्द नाहीं करइ चाही।
तू पचन्क सदा ओकर पराथना करत ही रहइ चाही।
जब तलक उ फुन स यरूसलेम क निर्माण न कइ दे,
तब तलक तू पचे ओकर पराथना करत रहा।
जेकर धरती क सबहिं लोग जस गइहीं।
8 यहोवा खुद आपन सक्ति क प्रमाण बनावत भए वाचा कइँती यहोवा आपन सक्ति क प्रयोग स ही उ वाचा क पाली।
कि मइँ तोहरे पचन्क खइया क कबहुँ तोहरे पचन्क दुस्मनन क न देबउँ।
मइँ तू पचन्क बचन देत हउँ कि तोहार पचन्क बनाई दाखरस तोहार पचन्क दुस्मनन कबहुँ नाहीं लइ पाई।
9 जउन मनई खाना जुटावत ह, उहइ ओका खाई अउर उ मनई यहोवा क गुण गाई।
उ मनई जउन अंगूर बीनत ह, उहइ ओन अंगूरन क बनी दाखरस पिई।
10 दुआरे स होत भए आवा।
लोगन बरे राहन साफ करा।
मारग क तइयार करा।
राहे पइ क पाथर हटाइ द्या,
लोगन बरे संकेत क रूप मँ झण्डा उठाइ द्या।
बोलत अहइ।
"सिय्योन क लोगन स कहि द्या,
'लखा, तोहार पचन्क उद्धारकर्ता आवत अहइ।
उ तोहार पचन्क प्रतिफल लिआवत अहइ।
यरूसलेम बोलावइ जाइः
Awadhi Bible: Easy-to-Read Version. Copyright © 2005 Bible League International.
